ওয়েসলি কলেজে থাকাকালীন ক্রিকেটের প্রতি নিবিড় ঘনিষ্ঠতা গড়ে ওঠে রয় পার্কের। তার বিদ্যালয় সঙ্গী ছিলেন অস্ট্রেলিয়ার ভবিষ্যতের প্রধানমন্ত্রী রবার্ট মেনজিস। মেনজিস যখন শেক্সপিয়রের বিষয়ে পড়াশোনা করতেন তখন রয় পার্ক ব্যাট হাতে অনুশীলনে ব্যস্ত থাকতেন।

ভিক্টোরিয়ান ক্রিকেট অ্যাসোসিয়েশনে (ভিসিএ) সাউথ মেলবোর্ন ক্রিকেট ক্লাবের পক্ষে রয় পার্ক খেলেন। ডানহাতি উদ্বোধনী ব্যাটসম্যান হিসেবে খেলতেন তিনি। এ সময়ে ভবিষ্যতের অধিনায়ক বিল উডফুলের সাথে উদ্বোধনী জুটিতে ৩১৫ রান তুলেন। তাদের সংগৃহীত এ রান দীর্ঘকাল যাবৎ ক্লাব রেকর্ড হিসেবে টিকে রয়েছে স্বমহিমায়। মেলবোর্ন ক্রিকেট ক্লাবের সর্বকনিষ্ঠ ব্যাটসম্যান হিসেবে ব্যাটিং গড়ে শীর্ষস্থানে ছিলেন। ফলশ্রুতিতে ১৯১৪-১৫ মৌসুমে ওয়ারউইক আর্মস্ট্রংয়ের নেতৃত্বাধীন অস্ট্রেলিয়া দলের সদস্যরূপে মৃৎপ্রায় সফরকারী দক্ষিণ আফ্রিকার বিপক্ষে খেলার জন্য মনোনীত হন।

প্রথম-শ্রেণীর ক্রিকেট
ব্যক্তিগত জীবন
শৈশবকাল
টেস্ট ক্রিকেট